Map yn dangos safeoedd Coedwig Dyfi (2019)
Mae **Coedwig Dyfi** rhwng tref Machynlleth a Dolgellau a gorwedd yng nghysgod Cader Idris gyda'r rhanfwayf o'r coetir yn gorwedd o fewn ffiniau Parc Cenedlaethol Eryri. Mae Coedwig Dyfi yn goedwig eang o dros 5,000 hectr, i'r gogledd o brif Afon Dyfi ym mhen deheuol Parc Cenedlaethol Eryri. Mae'n cynnwys ardaloedd o goedwigoedd o amgylch aneddiadau Pantperthog, Ceinws, Corris, Aberllefenni yn y gorllewin ac Aberangell a Dinas Mawddwy yn y dwyrain. Mae'n rhan o rwydwaith Coedwig Genedlaethol i Gymru a sefydlwyd gan Lywodraeth Cymru yn 2020.

Hanes
-----

Dechreuodd y Comisiwn Coedwigaeth blannu'r coed yn dilyn y Rhyfel Byd Cyntaf ar ôl i’r rhyfel ddisbyddu holl goed Prydain.

Parhaodd y plannu drwy’r Ail Ryfel Byd gyda Merched Byddin y Tir, a elwid yn "Timber Jills", yn plannu’r coed.

Lleolad
-------

Coedwig Dyfi ger Pantperthog
Ffwng yng Nghoedwig Dyfi
Mae’r coetiroedd yn glynu wrth lethrau serth cadwyni o fynyddoedd Tarren a Dyfi gydag afonydd Dysynni, Dulas a Dyfi yn torri trwyddynt wrth anelu tua’r gorllewin i’r môr gerllaw.

Arferai’r ardal gyfan fod yn frith o fwyngloddiau llechi llwyddiannus, yn cyflogi cannoedd o bobl.

Roedd llechi gorenedig yn cael eu cludo i’r arfordir trwy system o dramyrdd a threnau stêm i’w hallforio.

Hamdden
-------

Ceir tri coetir o fewn y goedwig a sawl llwybr cerdded gydag adnoddau hamdden ac ar gyfer twristiaid megis arwyddbyst, delweddau, adnoddau addysg syml, a byrddau bwyta picnic: 

* **Tan y Coed** - Grid OS: SH 755 053 oddi ar yr A487 3½ milltir i'r gogledd o Fachynlleth. Ceir llwybr cerdded; *Llwybr Darganfod Anifeiliaid* (hyd 1 milltir/1.8km); *Llwybr Tan y Coed* (hyd 1½ milltir/2.3km)
* **Foel Friog** - Grid OS: SH 769 092 ger pentref Aberllefenni ar yr A487. Ceir llwybr cerdded; *Llwybr Pen y bryn* (2 filltir/3.2km)
* **Nant Gwernol** - Grid OS: SH 681 067 ar gyrion Abergynolwyn. Ceir sawl llwybr; *Llwybr y Gorsafoedd* (1 filltir/1.7km), *Llwybr y Rhaeard* (1 filltir/1.6km), *Llwybr y Chwarelwyr* (3¼/5.1km)

### Beicio Mynydd

Datlblygwyd cynlluniau ar gyfer datblygu beicio mynydd mewn ffordd gynaliadwy ac yn fasnachol o fewn Coedwig Dyfi. Daw hyn gan Beicio Mynydd Dyfi MTB.

Ceir llwybr beicio mynydd *Ceinws Climachx* sydd ger pentref Ceinws ger Machynlleth ond yng nghanol Coedwig Dyfi. Mae'r llwybr beicio mynydd yma yn 15km o hyd gyda chyfanswm yr esgyniad (neu ddisgyniad wrth fynd lawr) yn 450 medr ac yn denu ymwelwyr i fwynhau'r golygfeydd a'r antur o seiclo ar lwybrau coediog a mynyddig. Dyma'r disgyniad gwaith dynol hwyaf yng Nghymru gyda'r llwybr yn cael ei chynnal a chadw gan weithwyr ac mae'n atyniad i seiclwyr mynydd profiadol.

Cyfeiriadau
-----------

1. 1 2 3  "Coedwig Dyfi - Tan y Coed, ger Machynlleth". Gwefan Cyfoeth Naturiol Cymru. Cyrchwyd 4 Mai 2023.
2. ↑  "Cynllun Adnoddau Coedwig Dyfi 2022". Gwefan Cyfoeth Naturiol Cymru. Cyrchwyd 4 Mai 2023.
3. ↑  "Coedwig Genedlaethol Cymru: safleoedd coetiroedd". Gwefan Llywodraeth Cymru. Cyrchwyd 4 Mai 2023.
4. ↑  "Coedwig Dyfi - Foel Friog, ger Machynlleth". Cyfoeth Naturiol Cymru. Cyrchwyd 4 Mai 2023.
5. ↑  "Coedwig Dyfi - Nant Gwernol, ger Machynlleth". Gwefan Cyfoeth Naturiol Cymru. Cyrchwyd 4 Mai 2023.
6. ↑  "Prosiect Coedwig Dyfi". Beicio Mynydd Dyfi MTB. Cyrchwyd 4 Mai 2023.
7. ↑  "Coedwig Dyfi - Ceinws (Climachx), ger Machynlleth". Gwefan Cyfoeth Naturiol Cymru. Cyrchwyd 4 Mai 2023.
8. ↑  "The Climachx Trail Final Descent, Dyfi. The Longest Man Made Descent In Wales!!! This Really Is Why". Trail Hunting MT-Beer. 2022. Cyrchwyd 4 Mai 2023.

Dolenni allanol
---------------

* Coedwig Dyfi - Tan y Coed, ger Machynlleth gwefan Cyfoeth Naturiol Cymru
* Ffoto o Hen ganolfan hyfforddi, Coedwig Dyfi, ger Ceinws / Esgairgeiliog gwefan Casgliad y Werin